CELEX: 
Language: hr
Date: 2020-07-13 00:00:00
Title: DELEGIRANA UREDBA KOMISIJE (EU) …/... o izmjeni Priloga Uredbi (EU) br. 2019/452 Europskog parlamenta i Vijeća o uspostavi okvira za provjeru izravnih stranih ulaganja u Uniji

EUROPSKA
                            KOMISIJA
                                                    Bruxelles, 13.7.2020.
                                                    C(2020) 4721 final
                      DELEGIRANA UREDBA KOMISIJE (EU) …/...
                                        оd 13.7.2020.
   o izmjeni Priloga Uredbi (EU) br. 2019/452 Europskog parlamenta i Vijeća o uspostavi
                    okvira za provjeru izravnih stranih ulaganja u Uniji
HR                                                                                      HR
 ---pagebreak---                                          OBRAZLOŽENJE
   1.       KONTEKST DELEGIRANOG AKTA
   Glavni je cilj Uredbe (EU) 2019/452 Europskog parlamenta i Vijeća o uspostavi okvira za
   provjeru izravnih stranih ulaganja u Uniji1 („Uredba”) poticanje veće osviještenosti država
   članica EU-a i Komisije o rizicima povezanima s određenim izravnim stranim ulaganjima koji
   u određenim okolnostima mogu utjecati na sigurnost ili javni poredak u Uniji.
   Člancima od 6. do 11. Uredbe uspostavljen je mehanizam za suradnju u okviru kojeg države
   članice i Komisija razmjenjuju informacije i daju primjedbe o izravnim stranim ulaganjima
   koja mogu utjecati na sigurnost ili javni poredak u više od jedne države članice.
   Uredbom se nastoji i povećati osviještenost o izravnim stranim ulaganjima koja utječu na
   projekte i programe u interesu Unije. U tu je svrhu člankom 8. Uredbe utvrđeno da Komisija
   može izdati mišljenje ako smatra da bi izravna strana ulaganja mogla utjecati na projekte ili
   programe u interesu Unije iz razloga sigurnosti ili javnog poretka. Mišljenje u skladu s
   člankom 8. šalje se svim državama članicama. U članku 8. stavku 2. točki (c) utvrđeno je da
   država članica u kojoj se ulaganje planira provesti ili je provedeno uzima u obzir takvo
   mišljenje „u najvećoj mogućoj mjeri”, a u slučaju nepridržavanja njezina mišljenja Komisiji
   dostavlja obrazloženje.
   Člankom 8. stavkom 3. utvrđeno je da su projekti i programi u interesu Unije projekti i
   programi sa znatnim iznosom ili znatnim udjelom financijskih sredstava Unije, ili koji su
   obuhvaćeni pravom Unije u pogledu kritične infrastrukture, kritičnih tehnologija ili kritičnih
   resursa koji su bitni za sigurnost ili javni poredak. Popis projekata i programa priložen je
   Uredbi. U skladu s člankom 8. stavkom 4. Komisija donosi delegirane akte radi izmjene tog
   popisa.
   Tijekom pripreme za potpunu primjenu od Uredbe 11. listopada 2020. utvrđeno je da projekti
   i programi u interesu Unije navedeni u nastavku ispunjavaju kriterije iz članka 8. stavka 3. i
   stoga se predlaže njihovo uvrštavanje na popis priložen Uredbi.
   1.       Stalna strukturirana suradnja (PESCO) omogućuje državama članicama da bliže
            surađuju u području sigurnosti i obrane. Tim se trajnim okvirom za suradnju u
            području obrane državama članicama omogućuje da zajednički razviju obrambene
            sposobnosti, ulažu u zajedničke projekte te jačaju operativnu spremnost i doprinos
            svojih oružanih snaga. Stoga je Odluka Vijeća (ZVSP) 2018/340 od 6. ožujka 2018.
            o izradi popisa projekata koje treba razviti u okviru PESCO-a već uvrštena u Prilog
            Uredbi. Ta je odluka ažurirana Odlukom Vijeća (ZVSP) 2018/1797 od
            19. studenoga 2018. i Odlukom Vijeća (ZVSP) 2019/1909 od 12. studenoga 2019.
            Stoga bi te odluke trebalo uvrstiti u Prilog.
   2.       Pripremno djelovanje za izradu novog GOVSATCOM programa EU-a: satelitske
            komunikacije ključne su za obranu, sigurnost, humanitarnu pomoć, odgovor na
            krizne situacije i diplomatsku komunikaciju. One su ključni čimbenici za civilne
            misije i vojne misije/operacije, posebno na udaljenim i pustim područjima s
            oskudnom ili nikakvom infrastrukturom. U prosincu 2013. Europsko vijeće
            definiralo je državne satelitske komunikacije (GOVSATCOM) kao jedan od četiriju
            programa za razvoj kapaciteta, koje je pozvalo na pripremu sljedeće generacije
            satelitske komunikacije. Te komunikacijske usluge namijenjene su čitavom nizu
            aktera u osjetljivim područjima, kao što su granična straža, policija, vojska, civilna
   1
           SL L 79I, 21.3.2019., str. 1.
HR                                                  1                                              HR
 ---pagebreak---             zaštita, pomorske i diplomatske zajednice u državama članicama te institucije i
            agencije EU-a. Temeljni kapacitet i usluge sigurne satelitske komunikacije pružat će,
            među ostalima, sigurnosno akreditirana privatna trgovačka društva. Ulagači koji
            imaju kontrolu nad pružateljima usluga sigurne satelitske komunikacije ili nad
            njihovim glavnim dobavljačima potencijalno mogu prekinuti komunikaciju
            određenih aktera u području sigurnosti ili otkriti informacije prenesene putem
            GOVSATCOM-a. Stoga je u Prilog Uredbi primjereno uvrstiti pripremno djelovanje
            za izradu novog GOVSATCOM programa EU-a na temelju Uredbe (EU, Euratom)
            2018/1046 Europskog parlamenta i Vijeća od 18. srpnja 2018. o financijskim
            pravilima koja se primjenjuju na opći proračun Unije, o izmjeni uredaba (EU) br.
            1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br.
            1309/2013, (EU) br. 1316/2013, (EU) br. 223/2014, (EU) br. 283/2014 i Odluke br.
            541/2014/EU te o stavljanju izvan snage Uredbe (EU, Euratom) br. 966/2012, a
            posebno njezinog članka 58. stavka 2. točke (b).
   3.       Cilj je pripremnog djelovanja za istraživanja u području obrane procijeniti i dokazati
            dodanu vrijednost istraživanja i tehnologije u području obrane koje podupire EU.
            Očekuje se da će odgovarajući rezultati pridonijeti dodatnom produbljenju europske
            suradnje u području obrane, rješavanju manjka sposobnosti i jačanju europskih
            dionika u području obrane. Konkretno sudjelovanje u upravljanju ili kontroli nad
            poduzećem koje je uključeno u taj program ulagaču može omogućiti da utječe na
            dostupnost ključnih tehnologija za obranu i sigurnost država članica i Unije. K tome,
            na sigurnost u EU-u može utjecati i rizik od otkrivanja trećim stranama ključnih
            tehničkih informacija povezanih s postojećim ili budućim obrambenim
            sposobnostima država članica EU-a. Stoga je u Prilog Uredbi primjereno uvrstiti
            pripremno djelovanje za istraživanja u području obrane na temelju Uredbe (EU,
            Euratom) 2018/1046 Europskog parlamenta i Vijeća od 18. srpnja 2018. o
            financijskim pravilima koja se primjenjuju na opći proračun Unije, o izmjeni uredaba
            (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013,
            (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i
            Odluke br. 541/2014/EU te o stavljanju izvan snage Uredbe (EU, Euratom) br.
            966/2012, a posebno njezinog članka 58. stavka 2. točke (b).
   4.       ITER (izvorno nazvan Međunarodni termonuklearni eksperimentalni reaktor) jedan
            je od najambicioznijih energetskih projekata u svijetu. To je eksperimentalni uređaj
            koji služi dokazivanju izvedivosti fuzije kao izvora energije od kojeg bi Unija mogla
            ostvariti znatnu korist, posebno u kontekstu osiguravanja sigurnosti i raznolikosti
            svoje dugoročne opskrbe energijom. ITER pomiče granice našeg znanja i bit će prvi
            fuzijski uređaj za ispitivanje integriranih tehnologija, materijala i fizikalnih sustavâ
            potrebnih za komercijalnu proizvodnju električne energije na temelju fuzije.
            Neprekidna opskrba komponentama i očuvanje rezultata istraživanja povezanog s
            fuzijom od presudne su važnosti za moguću buduću upotrebu energije fuzije u EU-u.
            Stoga je u Prilog Uredbi primjereno uvrstiti Odluku Vijeća (Euratom) 2007/198 od
            27. ožujka 2007. o osnivanju Europskog zajedničkog poduzeća za ITER i razvoj
            energije fuzije i davanju povlastica tom poduzeću.
   Pri provedbi programa Obzor 2020.2 Unija može ući u određene pravno definirane oblike
   javno-privatnih i javno-javnih partnerstava. Iako su ta partnerstva usklađena s ciljevima
   programa Obzor 2020. i vjerojatno obuhvaćena tim programom, riječ je o različitim i
   2
          Uredba (EU) br. 1291/2013 Europskog parlamenta i Vijeća od 11. prosinca 2013. o osnivanju Okvirnog
          programa za istraživanja i inovacije Obzor 2020. (2014.–2020.) i o stavljanju izvan snage Odluke br.
          1982/2006/EZ (SL L 347, 20.12.2013., str. 104.).
HR                                                     2                                                       HR
 ---pagebreak---    opsežnim instrumentima sa zasebnom pravnom osnovom u primarnom pravu, tj. člancima
   185. i 187. UFEU-a. Radi veće sigurnosti primjereno je izričito navesti partnerstva u obliku
   sudjelovanja Unije u programima koje provodi više država članica, instrumente kao što su
   zajednička poduzeća ili tijela kao što je Europski institut za inovacije i tehnologiju. Ta
   partnerstva imaju važnu ulogu u djelovanjima EU-a za rješavanje krize uzrokovane bolešću
   COVID-19 jer se njima, među ostalim, podupiru istraživanje i inovacije u području javnog
   zdravlja3, inicijative za poboljšanje učinkovitosti, djelotvornosti i kvalitete postupka razvoja
   lijekova4 te partnerstva između privatnog sektora i akademske zajednice za poboljšanje
   održivosti zdravstvenih sustava5.
   2.        SAVJETOVANJA PRIJE DONOŠENJA AKTA
   U skladu s točkom 4. Zajedničkog dogovora o delegiranim aktima između Europskog
   parlamenta, Vijeća i Europske komisije, o ovom delegiranom aktu provedena su odgovarajuća
   i transparentna savjetovanja, među ostalim na stručnoj razini. Savjetovanje sa skupinom
   stručnjaka za provjeru izravnih stranih ulaganja u Europskoj uniji provedeno je u pisanom
   obliku 8. lipnja 2020.
   3.        PRAVNI ELEMENTI DELEGIRANOG AKTA
   Člankom 8. stavkom 4. Uredbe Komisija se ovlašćuje za donošenje delegiranih akata radi
   izmjene popisa projekata i programa u interesu Unije.
   U Prilog Uredbi trebalo bi uvrstiti sljedeće projekte i programe:
   –         Odluka Vijeća (ZVSP) 2018/1797 od 19. studenoga 2018. o izmjeni i ažuriranju
             Odluke (ZVSP) 2018/340 o izradi popisa projekata koje treba razviti u okviru
             PESCO-a6;
   –         Odluka Vijeća (ZVSP) 2019/1909 od 12. studenoga 2019. o izmjeni i ažuriranju
             Odluke (ZVSP) 2018/340 o izradi popisa projekata koje treba razviti u okviru
             PESCO-a7;
   –         Pripremno djelovanje za izradu novog GOVSATCOM programa EU-a na temelju
             Uredbe (EU, Euratom) 2018/1046 Europskog parlamenta i Vijeća od
             18. srpnja 2018. o financijskim pravilima koja se primjenjuju na opći proračun Unije,
             o izmjeni uredaba (EU) br. 1296/2013, (EU) br. 1301/2013, (EU) br. 1303/2013,
             (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014,
             (EU) br. 283/2014 i Odluke br. 541/2014/EU te o stavljanju izvan snage Uredbe (EU,
             Euratom) br. 966/2012, a posebno njezinog članka 58. stavka 2. točke (b)8;
   –         Pripremno djelovanje za istraživanja u području obrane na temelju Uredbe (EU,
             Euratom) 2018/1046 Europskog parlamenta i Vijeća od 18. srpnja 2018. o
             financijskim pravilima koja se primjenjuju na opći proračun Unije, o izmjeni uredaba
             (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013,
   3
           Inicijativa predviđanja i pripravnosti u području zoonoza („projekt ZAPI”).
   4
           Inicijativa za inovativne lijekove („IMI-2”) pokrenuta Uredbom Vijeća (EZ) br. 73/2008 od
           20. prosinca 2007. o osnivanju Zajedničkog poduzeća za provedbu zajedničke tehnološke inicijative za
           inovativne lijekove (SL L 30, 4.2.2008., str. 38.).
   5
           Inicijativa za zdravlje EIT-a, jedna od zajednica znanja i inovacija kojima upravlja Europski institut za
           inovacije i tehnologiju.
   6
           SL L 294, 21.11.2018., str. 18.
   7
           SL L 293, 14.11.2019., str. 113.
   8
           SL L 193, 30.7.2018., str. 1.
HR                                                         3                                                         HR
 ---pagebreak---             (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i
            Odluke br. 541/2014/EU te o stavljanju izvan snage Uredbe (EU, Euratom)
            br. 966/2012, a posebno njezinog članka 58. stavka 2. točke (b)9;
   –        Odluka Vijeća (Euratom) 2007/198 od 27. ožujka 2007. o osnivanju Europskog
            zajedničkog poduzeća za ITER i razvoj energije fuzije i davanju povlastica tom
            poduzeću10.
   Osim toga, primjereno je pojasniti da za potrebe Uredbe program Obzor 2020. uključuje
   istraživačke i razvojne programe u skladu s člankom 185. UFEU-a te zajednička poduzeća ili
   bilo koje druge strukture osnovane u skladu s člankom 187. UFEU-a radi provedbe programa
   Obzor 2020.
   9
           SL L 193, 30.7.2018., str. 1.
   10
           SL L 90, 30.3.2007., str. 58.
HR                                               4                                            HR
 ---pagebreak---                            DELEGIRANA UREDBA KOMISIJE (EU) …/...
                                             оd 13.7.2020.
     o izmjeni Priloga Uredbi (EU) br. 2019/452 Europskog parlamenta i Vijeća o uspostavi
                         okvira za provjeru izravnih stranih ulaganja u Uniji
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2019/452 Europskog parlamenta i Vijeća od 19. ožujka 2019.
   o uspostavi okvira za provjeru izravnih stranih ulaganja u Uniji11, a posebno njezin članak 8.
   stavak 4.,
   budući da:
   (1)     Člankom 8. stavkom 3. Uredbe (EU) 2019/452 utvrđeno je da projekti ili programi u
           interesu Unije uključuju projekte i programe sa znatnim iznosom ili znatnim udjelom
           financijskih sredstava Unije, ili koji su obuhvaćeni pravom Unije u pogledu kritične
           infrastrukture, kritičnih tehnologija ili kritičnih resursa koji su bitni za sigurnost ili
           javni poredak.
   (2)     Popis projekata ili programa u interesu Unije iz točke 1. naveden je u Prilogu Uredbi
           (EU) 2019/452.
   (3)     Komisija je utvrdila da postoji nekoliko drugih projekata i programa sa znatnim
           iznosom ili znatnim udjelom financijskih sredstava Unije, ili koji su obuhvaćeni
           pravom Unije u pogledu kritične infrastrukture, kritičnih tehnologija ili kritičnih
           resursa koji su bitni za sigurnost ili javni poredak, i koje bi stoga trebalo uvrstiti na
           prethodno navedeni popis.
   (4)     Primjereno je izričito navesti partnerstva u okviru programa Obzor 2020. u obliku
           sudjelovanja Unije u programima koje provodi više država članica, instrumente kao
           što su zajednička poduzeća ili tijela kao što je Europski institut za inovacije i
           tehnologiju. Ta partnerstva imaju važnu ulogu u djelovanjima EU-a za rješavanje
           izvanrednih situacija povezanih sa zdravstvenom zaštitom, kao što je pendemija
           uzrokovana bolešću COVID-19, jer se njima, među ostalim, podupiru istraživanje i
           inovacije u području javnog zdravlja, inicijative za poboljšanje učinkovitosti,
           djelotvornosti i kvalitete postupka razvoja lijekova te partnerstva između privatnog
           sektora i akademske zajednice za poboljšanje održivosti zdravstvenih sustava.
   (5)     Prilog Uredbi (EU) 2019/452 trebalo bi stoga na odgovarajući način izmijeniti,
   DONIJELA JE OVU UREDBU:
                                               Članak 1.
   Prilog Uredbi (EU) 2019/452 mijenja se kako slijedi:
   (1)       točka 3. zamjenjuje se sljedećim:
   11
           SL L 79I, 21.3.2019., str. 1.
HR                                                  5                                                 HR
 ---pagebreak---              „3. Obzor 2020., uključujući programe za istraživanje i razvoj u skladu s člankom
             185. UFEU-a i zajednička poduzeća ili bilo koju drugu strukturu osnovanu u skladu s
             člankom 187. UFEU-a:
   Uredba (EU) br. 1291/2013 Europskog parlamenta i Vijeća od 11. prosinca 2013. o osnivanju
   Okvirnog programa za istraživanja i inovacije Obzor 2020. (2014. – 2020.) i o stavljanju
   izvan snage Odluke br. 1982/2006/EZ (SL L 347, 20.12.2013., str. 104.), uključujući u njoj
   utvrđene mjere koje se odnose na ključne razvojne tehnologije kao što su umjetna
   inteligencija, robotika, poluvodiči i kibersigurnost.”;
   (2)       točka 8. zamjenjuje se sljedećim:
             „8.   Stalna strukturirana suradnja (PESCO):
   Odluka Vijeća (ZVSP) 2018/340 od 6. ožujka 2018. o izradi popisa projekata koje treba
   razviti u okviru PESCO-a (SL L 65, 8.3.2018., str. 24.).
   Odluka Vijeća (ZVSP) 2018/1797 od 19. studenoga 2018. o izmjeni i ažuriranju Odluke
   (ZVSP) 2018/340 o izradi popisa projekata koje treba razviti u okviru PESCO-a (SL L 294,
   21.11.2018., str. 18.).
   Odluka Vijeća (ZVSP) 2019/1909 od 12. studenoga 2019. o izmjeni i ažuriranju Odluke
   (ZVSP) 2018/340 o izradi popisa projekata koje treba razviti u okviru PESCO-a (SL L 293,
   14.11.2019., str. 113.).”;
   (3)       dodaju se sljedeće točke 9., 10. i 11.:
             „9.   Pripremno djelovanje za izradu novog GOVSATCOM programa EU-a:
   Uredba (EU, Euratom) 2018/1046 Europskog parlamenta i Vijeća od 18. srpnja 2018. o
   financijskim pravilima koja se primjenjuju na opći proračun Unije, o izmjeni uredaba (EU)
   br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU)
   br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke
   br. 541/2014/EU te o stavljanju izvan snage Uredbe (EU, Euratom) br. 966/2012, a posebno
   njezin članak 58. stavak 2. točka (b) (SL L 193, 30.7.2018., str. 1.).
   10.       Pripremna djelovanja za istraživanja u području obrane:
   Uredba (EU, Euratom) 2018/1046 Europskog parlamenta i Vijeća od 18. srpnja 2018. o
   financijskim pravilima koja se primjenjuju na opći proračun Unije, o izmjeni uredaba (EU)
   br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU)
   br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke
   br. 541/2014/EU te o stavljanju izvan snage Uredbe (EU, Euratom) br. 966/2012, a posebno
   njezin članak 58. stavak 2. točka (b) (SL L 193, 30.7.2018., str. 1.).
   11.       Europsko zajedničko poduzeće za ITER:
   Odluka Vijeća (Euratom) 2007/198 od 27. ožujka 2007. o osnivanju Europskog zajedničkog
   poduzeća za ITER i razvoj energije fuzije i davanju povlastica tom poduzeću (SL L 90,
   30.3.2007., str. 58.).”.
                                                Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Ova se Uredba objavljuje u Službenom listu Europske unije nakon isteka razdoblja u kojem
   Europski parlament ili Vijeće mogu podnijeti prigovor ili nakon što i Europski parlament i
   Vijeće obavijeste Komisiju da neće podnijeti prigovor u skladu s člankom 16. stavkom 6.
   Uredbe (EU) br. 2019/452.
HR                                                   6                                           HR
 ---pagebreak---    Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 13.7.2020.
                                               Za Komisiju
                                               Predsjednica
                                               Ursula VON DER LEYEN
HR                                               7                                          HR